
Finanšu ministrijai



Par “Informatīvā ziņojuma “Par attaisnojuma dokumentu un preču piegādes dokumentu elektroniskās aprites sistēmas ieviešanu”” projektu (VSS – 451)


Valsts kancelejas Valsts pārvaldes politikas departaments ir izskatījis Finanšu ministrijas izstrādāto informatīvā ziņojuma “Par attaisnojuma dokumentu un preču piegādes dokumentu elektroniskās aprites sistēmas ieviešanu” projektu, tam pievienoto Ministru kabineta sēdes protokollēmuma projektu (VSS-451) un atbalsta projekta tālāko virzību, izsakot turpmāk minēto iebildumu.  
	Atbilstoši informatīvā ziņojuma 5.sadaļā minētajam, lai nodrošinātu atbilstošus cilvēkresursus VID Informātikas pārvaldē būs nepieciešamas izveidot divas amata vietas, kas tiks nodrošinātas esošo amata vietu skaita  ietvaros. Savukārt šīs sadaļas 3. un 4.tabulā ir iekļauts papildu finansējuma aprēķins atlīdzībai šīm amata vietām.
	Atzīmējam, ka saskaņā ar Ministru kabineta 2017. gada 28. augusta sēdes protokola Nr.41 1.§ Informatīvais ziņojums “Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā” 42.punktu, turpmāk virzot tiesību aktu projektus, politikas plānošanas dokumentus, kā arī sagatavojot līdzekļu pieprasījumu prioritārajiem pasākumiem, papildus finansējumu restrukturizētām amata vietām plānot kā starpību starp finansējumu esošajai amata vietai (tai skaitā arī vakancei) un amata vietai, kas būs nepieciešama konkrētā pasākuma īstenošanai.
	Vienlaikus vēršam uzmanību, ka Valsts un pašvaldību institūciju amatpersonu un darbinieku atlīdzības likums neparedz tādu piemaksas veidu, kā minēts 3.tabulā – “Piemaksa par sensitīvo amatu novērtējumu (4% no mēnešalgas starpības)”.  Ņemot vēra iepriekš minēto, lūdzam precizēt informatīvā ziņojuma 5.sadaļu.



	
Valsts kancelejas direktora vietnieces 

